CELEX: 32021D0671
Language: hu
Date: 2021-04-20 00:00:00
Title: A Tanács (EU) 2021/671 határozata (2021. április 20.) a hivatalosan támogatott exporthitelekről szóló megállapodás részes feleinek írásbeli eljárásában a helyi költségek formájában nyújtott exporthitelek hivatalos támogatásának növelésére vonatkozó határozat elfogadásával kapcsolatban az Európai Unió által képviselendő álláspontról

2021.4.26.   
               
               
                  HU
               
               
                  Az Európai Unió Hivatalos Lapja
               
               
                  L 141/19
               
            
         A TANÁCS (EU) 2021/671 HATÁROZATA
         (2021. április 20.)
         a hivatalosan támogatott exporthitelekről szóló megállapodás részes feleinek írásbeli eljárásában a helyi költségek formájában nyújtott exporthitelek hivatalos támogatásának növelésére vonatkozó határozat elfogadásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A hivatalosan támogatott exporthitelekről szóló megállapodásban (a továbbiakban: a megállapodás) található iránymutatások az Unióban az 1233/2011/EU európai parlamenti és tanácsi rendelet (1) alapján alkalmazandók.
                  
               
                     (2)
                  
                  
                     A megállapodás részes felei a 2020. november 17-én megtartott 145. ülésükön megállapodtak abban, hogy írásbeli eljárás keretében határozatot fogadnak el a megállapodásnak a helyi költségek formájában nyújtott exporthitelek hivatalos támogatásának növelése céljából történő módosításáról.
                  
               
                     (3)
                  
                  
                     A helyi költségekhez nyújtott hivatalos támogatás növelésére vonatkozó tervezett határozatnak hozzá kell igazítania a megállapodás helyi költségekhez nyújtott támogatásra vonatkozó rendelkezéseit a meghatározó kereskedelmi és termelési mintákhoz. A globális értékláncok megváltoztatták az exportőrök beszerzési döntéseit, és a legtöbb exportőr mostanra több országból szerez be készleteket, és egyre nagyobb mértékben a vevő elhelyezkedése szerinti országból. Az uniós exportőrök számára a nagyobb rugalmasság, valamint optimális beszerzési stratégiák lehetővé tétele érdekében a helyi költségekhez nyújtott hivatalos támogatás felső határát a magas jövedelmű országokban az exportszerződés értékének 30 %-áról 40 %-ára, a közepes és alacsony jövedelmű országokban pedig az exportszerződés értékének 30 %-áról 50 %-ára kell emelni.
                  
               
                     (4)
                  
                  
                     Helyénvaló meghatározni a megállapodás részes felei által írásbeli eljárásban elfogadni tervezett határozattal kapcsolatban az Unió által képviselendő álláspontot, mivel a tervezett határozat – az 1233/2011/EU rendelet 2. cikke alapján – meghatározó módon befolyásolhatja majd az uniós szabályozás tartalmát,
                  
               ELFOGADTA EZT A HATÁROZATOT:
         
            1. cikk
            A hivatalosan támogatott exporthitelekről szóló megállapodás részes feleinek írásbeli eljárásában a a helyi költségek formájában nyújtott exporthitelek hivatalos támogatásának növelésére vonatkozó határozat elfogadásával kapcsolatban az Unió által képviselendő álláspont az Unió javaslatán alapul (2).
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. április 20-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  Az Európai Parlament és a Tanács 1233/2011/EU rendelete (2011. november 16.) a hivatalosan támogatott exporthitelek terén bizonyos iránymutatások alkalmazásáról, valamint a 2001/76/EK és a 2001/77/EK tanácsi határozat hatályon kívül helyezéséről (HL L 326., 2011.12.8., 45. o.).
         
            (2)  Delegációk: lásd az ST 7202/21 dokumentumot a http://register.consilium.europa.eu oldalon.